Cala Tuent er et lille paradis på jord. Man skal IKKE tage derhen, hvis man vil opleve barer, natteliv og turister. Men hvis man vil slappe af i en fantastisk natur og opleve en stilhed - er det stedet. Det ligger afsondret, så tag et par flasker vin med. Husk badetøj - den lille bugt har krystalklart vand. En enkelt restaurant serverer topklasse-mad og Glorias hus ligger midt i det hele. Hun er utrolig sød og hjælpsom, taler perfekt engelsk, serverer mallorcinsk morgenmad, så englene synger og er utrolig hjælpsom med informationer og oplysninger om vandreture i området. At sidde på altanen med udsigt til Mallorcas største bjerg og bugten ud over Middelhavet og se solnedgangen i dybrøde farver er vederkvægende. Et fint soveværelse med udsigt til det hele - stort og rent badeværelse og med fri adgang til at bruge stue, altan. Det kan ikke blive meget bedre